
ETAPA NAȚIONALĂ - EDIȚIA 2017


A.  Numele instituţiei/unităţii de învăţământ organizatoare: 
Centrul Judeţean de Resurse şi de Asistenţă Educaţională Sălaj  Centrul Judeţean de Asistenţă Psihopedagogică Sălaj
Adresa completă: Str. Unirii, nr.7, etaj 2, loc. Zalău, jud. Sălaj
Nr. de telefon:  0360/566131, 0360/566132, fax: 0260/619833
Site şi adresă poştă electronică: www.cjrae_salaj.ro, e-mail: cjrae_salaj@yahoo.com, cjapsalaj@yahoo.com
B.  Instituţii implicate în concurs ca parteneri: Consiliul Judeţean Sălaj, Inspectoratul Şcolar Judeţean Sălaj
C.  Coordonatorii concursului: 
Etapa națională: 
· Director C.J.R.A.E. Sălaj, prof. psiholog dr. Melania-Maria Gârdan, telefon 0757/725009, e-mail - cjrae_salaj@yahoo.com;
· Coordonator C.J.A.P. Sălaj, prof. psiholog, Adina-Emilia Mesaros, telefon 0741/953618,  e-mail - cjapsalaj@yahoo.com
Parteneri: Centrele Județene de Resurse și de Asistență Educațională/Centrele Județene de Asistență Psihopedagogică din țară care se vor înscrie în concurs.
D. Informaţii despre proiect
· Titlul proiectului: Consiliere şcolară prin artterapie „Exprimă-te liber!” – concurs; 
· Domeniul în care se încadrează proiectul: Domeniul cultural-artistic, arte vizuale;
· Ediţia: a III-a, nivel național;
· Număr participanţi la nivel național: 540 de elevi şi 90 de cadre didactice.
E. Scopul proiectului
Îmbunătăţirea calităţii vieţii elevilor din punct de vedere bio-psiho-social, prin libertatea de expresie şi artterapie. 
F.  Obiectivele specifice ale proiectului
· informarea și sensibilizarea partenerilor și participanților cu privire la importanța derulării concursului; 
· dezvoltarea unui stil de gândire raţional, pozitiv şi adaptativ și implicit dezvoltarea inteligenței emoționale prin participarea elevilor la concurs la nivel de școală și alegerea modalității de exprimare liberă;
· identificarea modalităților de autocunoaștere și dezvoltare personală, a alternativelor comportamentale sanogene și învăţarea modalităţilor de a face faţă influenţelor negative venite din mediu prin însuşirea unor tehnici de autocontrol comportamental, a tehnicilor de comunicare asertivă și a altor modalități specifice inteligenței emoționale;
· dezvoltarea spiritului civic și a atitudinii pozitive față de mediul înconjurător prin participarea la activități de socializare și la vizitarea unui obiectiv turistic
G. Activităţi propuse, în ordinea desfăşurării în fiecare județ: 
· Workshop cu consilierii şcolari din judeţele participante şi organizatorii din cadrul C.J.A.P. (5.12.2016 - 16.12.2016); 
· Anunţarea şi promovarea concursului (19.12.2016 - 13.01.2017); 
· Preselecţia elevilor la nivel de şcoală (16.01.2017 - 28.02.2017); 
· Desfăşurarea concursului la nivel judeţean (1.03.2017 - 7.04.2017); 
· Desfăşurarea concursului la nivel naţional  (26 - 27. 05.2017)
· Primirea participanților, Workshopul cu cadrele didactice participante „Bune practici privind tehnicile artterapeutice utilizate în consilierea școlară”(26.05.2017).
· Concursul la nivel național, etapa pe gimnaziu și etapa pe liceu, Festivitatea de premiere a câștigătorilor, Activități de socializare cu elevii participanți, vizitarea obiectivului turistic (27.05.2017);

H. Desfăşurarea concursului la nivel național (26-27.05.2017) - Sala Porolissum - Consiliul Judeţean Sălaj.
Participanţi (elevi, cadre didactice, părinți, reprezentanți ai comunității etc.): organizatorii concursului la nivel național: C.J.R.A.E. - C.J.A.P. Sălaj; membrii juriului; elevii participanți la concurs, premiul I/secțiune la nivelul fiecărui judeţ partener; cadrele didactice şi părinţii spectatori; invitaţi speciali.
Parteneri: Consiliul Judeţean Sălaj, Inspectoratul Şcolar Judeţean Sălaj; Muzeul Județean de Istorie și Artă Zalău; Centrele Judeţene de Resurse şi de Asistenţă Educaţională şi Centrele Judeţene de Asistenţă Psihopedagogică din cadrul judeţelor participante.
Tema concursului - Managementul conflictelor.
Toate lucrările/momentele elevilor vor promova modalități de prevenire a conflictelor; de gestionare a conflictelor, de identificare a unor patternuri cognitive, emoționale, comportamentale de a face față situațiilor conflictuale (personale, școlare, familiale); abilități de negociere și comunicare asertivă; de conștientizare a faptului că natura acestuia poate fi constructivă etc. Lucrările/momentele care nu au legătură cu tema, sunt descalificate. Prin specificul acestui concurs de consiliere școlară, la jurizare, primează sensul și semnificația momentului, conținutul educativ, impactul educațional și originalitatea și mai puțin acuratețea artistică și modalitatea prin care se transmite mesajul. Fiind un concurs în domeniul consilierii școlare, nu un concurs artistic, de talente, urmărim identificarea unor tehnici inedite de consiliere psihoeducațională.
Descrierea activității la nivel național: 
· Concursul se va desfăşura pe parcursul a două zile (26 - 27. 05.2017). În prima zi, vineri, va avea loc primirea participanților și desfășurarea workshopului cu cadrele didactice coordonatoare, iar în următoarea zi, sâmbătă, va avea loc desfășurarea concursului, la nivel de gimnaziu și la nivel de liceu, festivitatea de premiere, activitățile de socializare și de vizitare a unor obiective turistice cu elevii. Modalitățile prin care puteți participa la concurs sunt: participare directă (participare efectivă) și indirectă (transmiterea unor materiale pe tema concursului, prin poștă/mediul online). Fiecare județ va participa cu premiul I (la concursul județean)/fiecare secțiune, pe nivel gimnazial și liceal, atât în cazul participării directe, cât și în cazul participării indirecte. 
Pentru participarea directă, secțiunile concursului sunt: Scenetă de teatru/Mimă/Pantomimă; Meloterapie - compoziţii muzicale cu versuri pe tema concursului (un cântec/participant sau grup de participanţi) și Dans. Durata maximă a fiecărui moment este de 5 minute, iar modalitatea de participare este individuală sau în grup (maxim 4 elevi în grup). 
Dacă elevii care participă în mod direct la concurs au nevoie, în momentul de prezentare, de un anumit fundal sonor sau proiecții audio-vizuale, le vor trimite alături de fișa de înscriere anexată, pe adresa: www.cjapsalaj@yahoo.com, până la data de: 14.04.2017 și se vor prezenta la concurs cu o copie în format electronic a acelui material. 
Pentru participarea indirectă, secțiunile concursului sunt: Desen/pictură; Film (durata: 5 minute); Creație literară (în versuri: maxim 4 strofe; eseu: maxim 2 pagini). La participarea indirectă, elevii se pot manifesta individual (desen și compoziție literară - câte un elev/lucrare) sau în grup (film - maxim 4 elevi/grup). Materialele pentru participarea indirectă la etapa națională (premiul I la fiecare secțiune) vor fi trimise prin postă pe adresa C.J.R.A.E. Sălaj (Str. Unirii nr. 7, etaj II, Zalău, jud. Sălaj) alături de fișa de înscriere anexată, până în data de 14.04.2017. Fiecare lucrare trimisă va conține datele de identificare ale elevului, profesorului și unitatea școlară. Menționăm că materialele trimise pentru concursul organizat la nivel național, NU SE RETURNEAZĂ.
Pentru fiecare dintre cele trei secțiuni ale concursului, atât pentru participarea directă (scenetă, creație muzicală și dans), cât și pentru participarea indirectă (desen, compoziție literară, film) se vor acorda premiile I, II și III, atât la nivel gimnazial cât și la nivel liceal. Premiile vor consta în: bani pentru elevii participanți în mod direct, diplome de premii/participare și materiale promoționale pentru toți elevii și profesorii participanți direct sau indirect. Jurizarea lucrărilor cu participare indirectă se va realiza la o dată anterioară zilei de concurs, iar diplomele și materiale promoționale vor fi trimise județelor participante după concurs.
Profesorii vor participa la un workshop organizat de CJRAE – CJAP Sălaj, pe tema: „Bune practici privind tehnicile artterapeutice utilizate în consilierea școlară” (26.05.2017). Se vor realiza dezbateri, pe baza materialelor trimise anterior (până la data de 12.05.2017, pe adresa cjapsalaj@yahoo.com) de către fiecare profesor participant (materialul va fi realizat în Power – Point, va cuprinde maxim 15 slide-uri cu informații pe tema specificată). În urma workshopului, profesorii vor primi adeverințe de participare. 
În vederea dezvoltării culturale a elevilor se va vizita Muzeul Județean de Istorie și Artă Zalău (27.05.2017).
Observații: 
NU SE ADMIT ÎN CONCURS MATERIALE SAU MOMENTE CARE CONȚIN SAU PROMOVEAZĂ INFORMAȚII SAU MESAJE CU CARACTER OBSCEN, POLITIC, CARE ÎNDEAMNĂ LA VIOLENȚĂ VERBALĂ SAU FIZICĂ, COMPORTAMENTE ANTISOCIALE, CONSUM DE SUBSTANȚE SAU STIL DE VIAȚĂ NESĂNĂTOS/DE RISC, MESAJE DISCRIMINATORII PRIVIND NAȚIONALITATEA, ETNIA, SAU ORICE ALTE FORME DE DISCRIMINARE!
Fiecare județ poate participa la etapa națională a concursului la una sau mai multe secțiuni. 
Numărul de elevi din fiecare județ care va participa direct la concurs va fi de maxim 24 elevi, repartizați astfel: maxim 12 elevi de nivel gimnazial (maxim 4 elevi/secțiune - scenetă, dans, compoziție muzicală) și maxim 12 elevi de nivel liceal (maxim 4 elevi/secțiune - scenetă, dans, compoziție muzicală). 
Elevii participanți vor fi însoțiți la etapa națională de către un singur profesor coordonator/ secțiunea cu care participă la această etapă (astfel, dacă se participă la toate cele trei secțiuni, atât la gimnaziu cât și la liceu, numărul maxim de profesori/județ este de 6). 
Fiecare județ își va asigura din resurse proprii decontarea transportului de la localitatea de reședință până la Zalău și retur. Ca organizator al acestui concurs, C.J.R.A.E. Sălaj asigură cazarea, masa participanților și premiile.
Cazarea este oferită elevilor și profesorilor participanți pentru o noapte, cu masă de prânz și cină festivă; mic dejun în ziua următoare și pachet/hrană rece pentru drum (în cazul profesorilor coordonatori – în limita unui singur însoțitor pe secțiune). Dacă din motive obiective un concurent prezent la etapa națională nu poate prezenta produsul activității sale, va fi înlocuit de un alt elev prezent. 
Pentru elevii și profesorii care participă în mod direct, prezența la toate activitățile concursului, inclusiv la festivitatea de premiere este obligatorie. 
NU SE ADMIT CONTESTAȚII ÎN URMA CONCURSULUI!
          
 
         Director C.J.R.A.E. Sălaj,                                                               Coordonator C.J.A.P. Sălaj,
prof. psiholog dr. Melania-Maria GÂRDAN                                    prof. psiholog Adina-Emilia MESAROS



























ANEXA 1

FIȘA DE EVALUARE

Numele membrului din juriu ……………………………………….
Județul …………………………
Nivel de învățământ ……………………..

	DATE DE IDENTIFICARE 
A
 ELEVULUI PARTICIPANT
	EVALUARE

	
	5 puncte
	2 puncte
	2 puncte
	1 punct
	P  Punctaj final

	       Nr. 
    Crt.
	Nume și prenume elev
	Școala/
Județul
	Tehnica utilizată
	CONŢINUTUL EDUCAŢIONAL 
al mesajului (promovează strategii de prevenire sau de combatere a conflictelor, momentul poate fi folosit ca strategie de consiliere a elevilor)
	IMPACTUL POZITIV ASUPRA PUBLICULUI
(puterea de convingere a mesajelor, sinceritate, ancorarea în viața reală a exemplelor)
	ORIGINALITATE,
CREATIVITATE,  INGENIOZITATE
	      ACURATEȚE ARTISTICĂ
(  ((aptitudini în domeniul tehnicii alese)
	

	
	

	
	
	
	
	
	
	
	

	
	

	
	
	
	
	
	
	
	

	
	
	

	
	
	
	
	
	
	



ANEXA 2
 FIȘĂ DE ÎNSCRIERE LA ETAPA JUDEȚEANĂ A CONCURSULUI 
(2.a. participare directă, 2.b. participare indirectă) - vezi Proiectul educațional

ANEXA 3 
FIȘĂ DE ÎNSCRIERE LA ETAPA NAȚIONALĂ A CONCURSULUI
(3.a. participare directă, 3.b. participare indirectă) 

LISTA ELEVILOR PREMIAȚI LA CONCURSUL DE CONSILIERE ȘCOLARĂ PRIN ARTTERAPIE „EXPRIMĂ-TE LIBER!” - ETAPA NAȚIONALĂ

3.a. PARTICIPARE DIRECTĂ LA CONCURS
Județul ..............................
Premii nivel de învățământ  (gimnazial sau liceal – fișă de înscriere separată pentru fiecare nivel):
	Nr. crt.
	Denumire unitate de învățământ
	Nume și prenume elev/elevi
	clasa
	Mijloc de exprimare/Secțiunea
(scenetă/mimă/pantomimă; comp. muzicală; dans)
	Nume, prenume/specializare profesor coordonator

	
	
	
	
	
	

	
	
	
	
	
	

	
	
	
	
	
	



Director C.J.R.A.E. (nume, prenume, semnătura și ștampila unității)
Coordonator C.J.A.P. (nume, prenume, semnătura)

3.b. PARTICIPARE INDIRECTĂ LA CONCURS
Județul ..............................
Premii nivel de învățământ  (gimnazial sau liceal - fișă de înscriere separată pentru fiecare nivel):
	Nr. crt.
	Denumire unitate de învățământ
	Nume și prenume elev/elevi
	clasa
	Mijloc de exprimare/Secțiunea
(desen/pictură; comp. literară; film)
	Nume, prenume/specializare profesor coordonator

	
	
	
	
	
	

	
	
	
	
	
	

	
	
	
	
	
	



Director C.J.R.A.E.  (nume, prenume, semnătura și ștampila unității)
Coordonator C.J.A.P. (nume, prenume, semnătura)

Zalău, Str. Unirii, nr. 7, cod: 450059, 			                                             tel: 0360/566131; 0360/566132, 
                               fax: 0260 619833,mobil: 0757 725009
                               e-mail: cjrae_salaj@yahoo.com
                                                        www. cjraesalaj.ro	

